MINN KOTA Електрически двигател Endura C2-30FW 30" 12V - 1352270M
Код на продукта: 1352270M
Транспортно тегло: 9.900 кг.
Модел Endura C2-30
Консумация на ток при максимална скорост 30A
Запознайте се с най-новата серия електрически мотори в бюджетния клас на Minn Kota®. Endura C2 са абсолютно безшумни тролинг двигатели за риболов в сладки води, последна дума на технологиите по отношение на сила, устойчивост и дълготраен живот. Това са едни от най-продаваните мотори в България, отличаващи се с надеждна и безпроблемна работа. Подходящи са за употерба като основен двигател към надуваеми или по-малки твърди лодки или като спомагателен мотор, дори към по-големи плавателни съдове и яхти. Minn Kota® е американска компания, съсредоточена изцяло в производството на електрически и тролинг двигатели, с различни функции, мощност и тяга. Брандът Minn Kota® е символ на изключително високо качество и сигурност. Стабилната конструкция от практически неразрушим композитен вал, който при евентуални препядствия под водата се огъва, но не се чупи, не се изкривява и не ръждясва прави Endura C2 едни от най-желаните и най-надеждните електрически двигатели в света. Остта на задвижващия вал е от неръждаема стомана. С класическите си 5 предни и 3 задни скорости можете да разчитате на един наистина сигурен и универсален партньор. Endura C2 се отличава с чупещо рамо, телескопична дръжка на скоростите и сензор за светлинен индикатор, с 4 позиции за заряда на акумулатора, т.е. колко ток остава. Лампичките показват различната степен на заряд на батерията. Когато всички лампички на индикатора светят означава, че акумулатора е напълно зареден. Препоръчва се когато заряда падне на 25% (1 светеща лампичка), да се премине към зареждане на батерията. При управлението на електрическия мотор е предоставена и възможност за определяне на различни нива на наклон на стеблото. Това става чрез 10 степенната мултипозициониращата се стойка, която не Ви ограничава във възможностите на самия наклон. Ергономичният телескопичен лост, с опция за удължаване (+ допълнителни 150 mm.) и променлив ъгъл, който е символ на удобство за управление и многопозиционната скоба за монтаж към транеца, Ви позволяват управлението да става само с върха на пръстите Ви. Завиването става изключително лесно и просто. Пълният контрол върху двигателя е само с едната Ви ръка, а чрез функцията Quick-Release Lever Lock имате възможност за бърз монтаж и демонтаж на самият мотор, в т.ч. и безпроблемен транспорт. Endura C2 има изключително тиха и плавна работа, което от своя страна Ви позволява да се доближите максимално близо до рибата, без да може тя да Ви усети, а сериозните риболовци знаят колко важно и ценно е това. Endura C2 работи на 12V напрежение, с мощност на тягата от 30 lbs. Едно от големите предимства на Endura C2 са компонентите и начина на изпълнение. Специалната конструкция на двигателя, включваща четките, намотките и комутаторите, които са с увеличен размер, постигат намаляването на шума и отделянето на топлина, в резултат на което се удължава живота както на самият двигател, така и на акумулатора, който го обслужва. Моторът е с подобрено охлаждане, а пропелерът е с 2 перки. Със своята устойчивост на корозия, прецизност на изработка, качество и надеждност серията Endura C2 е предпочитан избор двигател, на който може да се доверите и няма да съжалявате.